The Carter Family
Store norske leksikon,Kunst og estetikk,Musikk,Populærmusikk,Country og bluegrass,Amerikanske country- og bluegrassartister
The Carter Family var ei amerikansk countrygruppe som ble svært populær i 1930-årene og var stilskapende innen countrymusikken, med sanger som kjempeslageren Wildwood Flower, Wabash Cannonball, Will The Circle Be Unbroken og Keep On The Sunnyside.
Gruppa ble dannet i Maces Spring i Virginia, i 1926 av A.P. Carter (født Alvin Pleasant Carter, 1891–1960), hans kone Sara Dougherty Carter (1898–1979) og svigerinne Maybelle Addington Carter (1909–1978). Alvin og Sara Carter ble skilt i 1938, men etter The Carter Familys oppløsning i 1943 fortsatte Maybelle å opptre, etter hvert også sammen med døtrene Helen, June og Anita.Helen Cash, June Carter Cash og Anita Cash ga ut plater under navnet The Carter Sisters. Fra slutten av 1960-årene opptrådte de en del sammen med Junes mann, Johnny Cash. Fra 1967 hadde de også med seg Sara – blant annet på Johnny Cash' andre fengselskonsert, som ble utgitt på albumet At San Quentin i 1969. Junes datter Carlene Carter er den mest kjente artisten i tredje generasjon av The Carter Family. Les mer i Store norske leksikon country musikk Musikk i USA Eksterne lenker Carter Family Fold